สอบถามครับ มีอาการบวมตรงนิ้วกลางข้างซ้ายครับ กดบริเวณเจ็บนิดๆครับ
สวัสดีค่ะ อาการบวมแดงตรงนิ้วมือข้างซ้ายนั้น (จากในรูปไม่เห็นนิ้วมือ) อาจจะเกิดจากการบาดเจ็บของกล้ามเนื้อหรือเส้นเอ็น ที่มักจะค่อยๆฟื้นตัวได้หลังได้พักการใช้งาน ยกเว้นว่าเป็นอุบัติเหตุรุนแรงที่อาจทำให้มีกระดูกหักหรือเคลื่อนซึ่งอาจทำให้ปวดมาก ขยับนิ้วไม่ได้เลย หรืออาจเป็นการอักเสบหรือติดเชื้อของผิวหนังหรือชั้นใต้ผิวหนัง ข้ออักเสบจากการใช้งานหรือโรคภูมิคุ้มกันทำลายตนเองบางชนิดที่จะทำให้ปวดข้อและข้ออักเสบได้ซึ่งถ้าเป็นอาการบวมและแดงด้วยนั้น อาจบ่งบอกถึงว่ามีการอักเสบหรือติดเชื้อร่วมด้วยได้ ดังนั้นถ้ามีอาการบวม แดง ปวดชัดเจน ก่อนหน้านี้มีอุบัติเหตุนำมาก่อน ควรไปพบแพทย์เพื่อตรวจเพิ่มเติมในเบื้องต้น ระวังการกระทบกระแทกบริเวณดังกล่าว ประคบเย็นลดบวม กินยาแก้ปวดหรือยาแก้อักเสบเพื่อบรรเทาอาการได้ถ้าปวดมาก